IXEF WIS SEBEA
Asirem n ṣṣeḥ i yeqriben-ik yemmuten
Amek i neẓra belli a d-yeḍru s ṣṣeḥ ḥeggu n lmeggtin?
Acu i d-iţbegginen belli Yahwa yebɣa a d-yesseḥyu lmeggtin?
Menhu ara d-yeḥyun?
1-3. Anta-ţ teedawt i ɣ-d-yettabaeen irkelli? Acuɣer ma nessenqed ayen yesselmad Wedlis Iqedsen a neţţuṣebber?
XAYEL iman-ik la treggleḍ i yiwen weedaw yellan d uqsiḥ. Iǧhed akteṛ-ik yerna iɣleb-ik di tazzla. Teẓriḍ belli yeqqur wul-is axaṭer twalaḍ-t mi genɣa xilla si leḥbab-ik. Kkes-ed ayen ur texdimeḍ akken a s-trewleḍ, meena iţqerrib-ed dima akteṛ! Waqila ulac asirem. Ccwi kan, ataya yiwen wemsellek ibedd-ed ɣer tama-k! Iǧhed akteṛ n weedaw-ik, yerna iggull a k-ieiwen.
2 Nezmer a d-nini belli yettabae-ik-id s ṣṣeḥ weedaw yecban wagi. Yettabae-aɣ-d irkelli. Akken i t-id-nelmed deg yixef ieeddan, Adlis Iqedsen yeqqar-ed belli lmut ţ-ţaedawt. Ulac win i gzemren a s-yerwel neɣ a ţ-issebeed. Amur ameqran seg-neɣ ẓran-ţ mi sen-teḥweṣ wid i ţḥibbin. Meena Yahwa iǧhed akteṛ n lmut. D Amsellek yeččuṛen d leḥmala i d-ibeggnen yakan belli izmer ad yeɣleb taedawt-agi. Yeweed belli a ţ-yemḥu i lebda. Adlis Iqedsen isselmad belli “aedaw aneggaru ara yessenger, d lmut.” (1 Ikurintiyen 15:26) D lexbaṛ yeteeddan!
3 A nẓer tura ayen swayes i d-tgellu lmut m’ara d-teḥdeṛ. Ayagi a ɣ-ieiwen a nefhem yiwet lḥaǧa ara ɣ-issefṛḥen: Yahwa yeweed belli lmeggtin a d-ḥyun. (Iceaya 26:19) A d-uɣalen ɣer tudert. D wa i d asirem n ḥeggu n lmeggtin.
M’ARA YEMMET WIN I NḤEMMEL
4. a) Acuɣer ayen iḥuss Eisa mi gemmut win i gḥemmel iţxebbiṛ-aɣ-d ɣef wacu i geţḥussu Yahwa? b) Amek i tella lealaqa ger Eisa d leḥbab-is?
4 Yella wasmi i gemmut walbeeḍ i tḥemmleḍ? Bla ccekk, yeɣli-d fell-ak leḥzen akk-d lqerḥ; tḥusseḍ belli ur tezmireḍ aţ-ţxedmeḍ acemma, yerna liḥala-yagi teɣleb-ik almi d ayen. Di teswiein am tigi neḥwaǧ ṣṣber i d-itekken seg Wawal n Ṛebbi. (Γer-ed 2 Ikurintiyen 1:3, 4.) Adlis Iqedsen iţeawan-aɣ a nefhem ayen i geţḥussu Yahwa akk-d Eisa m’ara yemmet ḥedd. Eisa, yellan d ccbiha ikemlen n Baba-s, iḥuss i lqerḥ i d-tessasay lmut. (Yuḥenna 14:9) Mi gella yeţṛuḥu ɣer Yarucalim, yeţeeddi ɣer temdint n Bit-Ḥananya akken ad yerzu ɣef Ileazar akk-d Meryem d Marta, tiyessetmatin-is. Uɣalen d leḥbab imeqranen. Adlis Iqedsen yenna-d: “Yasue iḥemmel Marta, weltma-s akw-d Ileazar.” (Yuḥenna 11:5) Acu kan, akken i t-id-neẓra deg yixef ieeddan, Ileazar yemmut.
5, 6. a) Acu i gḥuss Eisa mi gwala tawacult n Ileazar d leḥbab-is ţrun fell-as? b) Ayɣer i ɣ-yesseǧhad leḥzen swayes i gḥuss Eisa?
5 Acu i gḥuss Eisa mi gemmut weḥbib-is? Adlis Iqedsen yenna-d belli iṛuḥ a d-iẓer tawacult n Ileazar d leḥbab-is i geţrun fell-as. Mi ten-iwala, yeḥzen ayendin; “tergagi-d tasa-s, ijreḥ wul-is.” Imiren, “ibda yeţru.” (Yuḥenna 11:33, 35) Eeni leḥzen-agi ibeggen-ed belli Eisa ur yesei ara maḍi asirem? Awwah, xaṭi. Eisa yeelem belli tella lḥaǧa yessewhamen ara d-yeḍrun. (Yuḥenna 11:3, 4) Γas akken, iḥuss i leḥzen i d-teţţaǧǧa lmut.
6 Nezmer a d-nini belli leḥzen is i gḥuss Eisa yesseǧhad-aɣ. Yesskanay-aɣ-d belli Eisa akk-d Baba-s, Yahwa, keṛhen lmut. Meena Yahwa Ṛebbi yezmer ad innaɣ d lmut w’a ţ-yeɣleb! A nẓer tura d acu n tezmert i gefka i Eisa.
“ILEAZAR, FFEΓ-ED ΓER BEṚṚA!”
7, 8. Acimi i sen-d-iban i wid i gḥedṛen i temsalt n Ileazar am wakken ulac asirem? Lameena acu i gexdem Eisa?
7 Ileazar iţwanṭel deg yiwen lɣar. Eisa yenna-yasen ad kksen aẓru i gɣummen lɣar-agi. Marta ur tebɣi ara axaṭer lǧeţţa n Ileazar tebda ahat trekku imi ṛebea wussan segmi yemmut. (Yuḥenna 11:39) Di liḥala am tagi, ɣer leibad ulac asirem i d-yegran!
8 Swexxṛen-d ihi aẓru-nni i gɣummen lɣar, dɣa ieeggeḍ Eisa s lqedd n taɣect-is: “Ileazar, ffeɣ-ed ɣer beṛṛa!” D acu i geḍran? “Lmegget nni yeffeɣ-ed.” (Yuḥenna 11:43, 44) Xayel acḥal i feṛḥen yemdanen iḥedṛen i temsalt-a! Ẓran belli Ileazar, i sen-yellan d lǧaṛ, d aḥbib, d aqrib neɣ d gma-tsen, yemmut. Lameena, argaz-agi ezizen fell-asen atan tura ibedd-ed zdat-sen. Iban-asen-d am wakken ţ-ţargit i ţţargun. Ahat aṭas i geţrun si lfeṛḥ mi d-eennqen Ileazar. Lmut teţwaɣleb!
9, 10. a) Amek i d-issken Eisa win i s-d-yefkan tazmert akken a d-yessker Ileazar si lmut? b) Acu n nnfee i d-teţţawi leqraya n teḥkayin n Wedlis Iqedsen yeenan ḥeggu n lmeggtin?
9 Eisa ur d-yenni ara belli weḥd-es i gexdem lmueǧiza-yagi. Uqbel ad issiwel i Ileazar, ibeyyen-ed einani di tẓallit belli d Yahwa i t-id-yesseḥyan. (Γer-ed Yuḥenna 11:41, 42.) Mačči tikkelt-agi kan i gessexdem Yahwa tazmert-is akka. Ileazar d yiwen ger tesea n yemdanen i d-yeḥyan, iɣef i d-iheddeṛ Wawal n Ṛebbi. * D leali m’ara neqqar yerna nessenqad tiḥkayin-agi. Sselmadent-aɣ belli Ṛebbi ur ixeddem ara maḥyaf (lxilaf), axaṭer wid i d-yeḥyan llan ama seg wat Isṛayil ama si lǧens nniḍen, ama d ilmeẓyen ama d imeqranen, ama d irgazen ama ţ-ţulawin. Iţban-ed xilla n lfeṛḥ di teḥkayin-agi! Di lemtel, asmi i d-yessker Eisa yiwet teqcict tamecṭuḥt si lmut, imawlan-is “xeleen teeǧǧben deg wayen walan.” (Marqus 5:42, Awal n tudert) Yahwa imudd-asen yiwen n lfeṛḥ d lmuḥal a t-ţţun.
10 Acu kan, wid i d-yeḥya Eisa eawden mmuten. Ihi, nezmer a s-nini belli baṭel kan i ten-id-yerra ɣer tudert? Ala. Tiḥkayin-a i d-iheddṛen ɣef widak-agi i d-yeḥyan ţţakent-aɣ-d asirem yerna ţbegginent-aɣ-d belli aselmed, yellan deg Wedlis Iqedsen, iṣeḥḥa.
ACU I NEZMER A D-NELMED SI TEḤKAYIN I D-IHEDDṚEN ΓEF ḤEGGU N LMEGGTIN?
11. Amek i d-tesseneet teqsiṭ n Ileazar belli ayen yuran deg Umusnaw 9:5 d ṣṣeḥ?
11 Adlis Iqedsen yesselmad belli wid yemmuten “ur ẓrin acemma.” (Amusnaw 9:5) Ur ddiren, ur ţkemmilen ţeicin anda nniḍen. D ayen i d-tesseneet teqsiṭ n Ileazar. Mi d-yuɣal ɣer tudert, eeni yessedhec lɣaci s wayen i gwala zzeema deg igenni? Neɣ yessaged-iten s tmucuha yessexlaeen yeenan ǧahennama n tmes? Xaṭi. Elaḥsab n Wedlis Iqedsen, mačči d ayen akk i d-yeḥka. Di ṛbee eyyam-nni ideg yemmut, ur ‘yeẓri acemma.’ Yella igen kan di lmut.—Yuḥenna 11:11.
12. Acuɣer i nezmer a netḥeqqeq belli ḥeggu n Ileazar d ayen yeḍran s ṣṣeḥ?
12 Taqsiṭ n Ileazar teţwerri-d daɣen belli ḥeggu n lmeggtin d ayen yeḍran s ṣṣeḥ, mačči ţ-ţamacahuţ. Eisa issker-ed aḥbib-is zdat n izumal n inagan. Ula d leulama n ddin, i gkeṛhen Eisa, ur nkiṛen ara belli yexdem lmueǧiza-yagi. Atan wayen i d-nnan: “D acu ara nexdem? Argaz inna [Eisa] ixeddem aṭas n limaṛat.” (Yuḥenna 11:47) Llan daɣen xilla n medden i d-yusan ad ẓren lmegget-agi i d-yekkren. Daɣneţţa, aṭas n leibad nniḍen i gumnen s Eisa. Walan belli ayen yeḍran d Ileazar d ţţbut belli Eisa iceggee-it-id Ṛebbi. Seg wakken iǧhed ţţbut-agi, kra n leulama n ddin Iyahudiyen, iwumi qquren wulawen, nudan ad nɣen Eisa w’ad rnun Ileazar.—Yuḥenna 11:53; 12:9-11.
13. Acu ara ɣ-yeǧǧen a namen belli Yahwa yezmer a d-yeḥyu lmeggtin?
13 D ṣṣwab ma neqbel belli ḥeggu n lmeggtin d ayen yellan s ṣṣeḥ? Ih, axaṭer Eisa yenna-d belli yiwen wass a d-ḥyun “wid meṛṛa yellan deg iẓekwan.” (Yuḥenna 5:28) Yahwa d Axellaq n tudert. Ihi, yeweeṛ a namen belli yezmer ad ieiwed a ţ-id-yexleq? Neẓra belli ayagi icudd mliḥ ɣer ccfawa-ines. Izmer a d-immekti wid ezizen fell-aneɣ i gemmuten? D imelyaṛen n imelyaṛen n yetran i geemmṛen igenwan; xas akken, Ṛebbi yessen yal itri s yisem-is. (Iceaya 40:26) Yahwa Ṛebbi yezmer ihi ad yecfu ɣef wid i nḥemmel ula di leḥwayeǧ timecṭaḥ, yerna yezmer a ten-id-yerr ɣer tudert.
14, 15. Akken i t-id-yenna Yub, acu i d-iţbegginen belli Yahwa yebɣa a d-yesseḥyu lmeggtin?
14 Adlis Iqedsen yesselmad-aɣ belli Yahwa iḥar (iɣṣeb) a d-issker wid yemmuten. Amek i nezmer a netḥeqqeq s wayagi? Yub yellan d unṣiḥ, yenna: “Lemmer i d-iḥeggu wemdan m’ara yemmet, ad ṣebreɣ.” Iţmeslay-ed ɣef ṣṣber ara yeṣber deg uẓekka armi d ass ideg ara t-id-immekti Ṛebbi. Yenna-yas i Yahwa: “A yi-d-tsiwleḍ, a k-d-rreɣ; aţ-ţcedhiḍ ayen i xedmen ifassen-ik.”—Yub 14:13-15.
15 Xemmem kan! Yahwa icedha wid yemmuten, iḥar a ten-id-yerr ɣer tudert. Mačči d ayen iţṣebbiren imi neelem belli iţḥussu ayagi? Lameena, d acu i neẓra ɣef ḥeggu-yagi ara d-yeḍrun ɣer zdat? Menhu ara d-yeḥyun? Yerna anda ara d-ḥyun?
“WID MEṚṚA YELLAN DEG IẒEKWAN”
16. Amek ara tili liḥala ideg ara d-ḥyun lmeggtin?
16 Tiḥkayin n Wedlis Iqedsen i d-iheddṛen ɣef wid i d-yeḥyan sselmadent-aɣ xilla n leḥwayeǧ ɣef ḥeggu ara d-yeḍrun ɣer zdat. Imdanen i d-yuɣalen yakan ɣer tudert ɣef lqaea mlalen d wid i ḥemmlen. Akka ara teḍru d leibad ara d-yeḥyun ɣer zdat, meena di liḥala izaden. Akken i t-nwala deg yixef wis 3, Ṛebbi yeqsed ad yerr lqaea kamel d Lǧennet. Ihi, lmeggtin ur d-ţţuɣalen ara ɣer tudert di ddunit iţwagezren si lgirrat, si tmenɣiwt akk-d lehlak. A sen-teţţunefk tegniţ akken ad eicen i lebda ɣef lqaea ideg ara yili sseed d lehna.
17. Anwi-ten wid akk ara d-yeḥyun?
17 Anwa ara d-yeḥyun? Eisa yenna-d belli “wid meṛṛa yellan deg iẓekwan a d-slen i taɣect-is [tin n Eisa]. A d-ffɣen.” (Yuḥenna 5:28, 29) Yeţwakteb daɣen deg Uweḥḥi 20:13: “Lebḥeṛ iḍegger-ed lmeggtin yellan ɣur-es; lmut akw-d laxeṛt [hadis, s tyunanit] ḍeggren-d lmeggtin yellan ɣur-sen.” “Hadis” iţmettil-ed aẓekka i geţṛaǧun imdanen meṛṛa. (Ẓer timerna yeţţusemman: “D acu-ten ciyul akk-d hadis?”) Aẓekka-yagi ad yuɣal d lfareɣ (d ilem). Imelyaṛen n leibad i gellan deg-s a d-uɣalen ɣer tudert. Amceggee Bulus yenna-d belli ad yili “ḥeggu n iḥeqqiyen akw-d imesbaṭliyen.” (Lecɣal 24:15) Amek i glaq a nefhem imeslayen-agi?
18. Anwi-ten kra seg wid yeţţusemman “iḥeqqiyen” ara d-yeḥyun, yerna seg wacu ara k-id-issukkes usirem-agi?
18 Ger wid iţţusemman “iḥeqqiyen”, llan waṭas n leibad iɣef i d-iheddeṛ Wedlis Iqedsen i geacen uqbel a d-yas Eisa ɣer lqaea. Teţxemmimeḍ ahat ɣer Nuḥ, Abṛaham, Ṣara, Musa, Rut d Istir, akk-d waṭas nniḍen. Taktabt n Ieebṛaniyen, ixef 11, teţmeslay-ed ɣef kra seg yergazen ţ-ţlawin-agi yesean liman. Meena, ger “iḥeqqiyen” llan daɣen iqeddacen n Yahwa yemmuten di zzman-nneɣ. Asirem n ḥeggu n lmeggtin yezmer a ɣ-d-issukkes si tugdi n lmut.—Ieebṛaniyen 2:15.
19. Menhu i d “imesbaṭliyen”, yerna anta tagniţ ara sen-yefk Yahwa s leḥmala?
19 “Imesbaṭliyen” d wid ur neqdic ara ɣef Yahwa neɣ ur s-nuɣ ara awal imi leemeṛ slin yis. Amek ara teḍru yid-sen? Imelyaṛen-agi n leibad a d-ḥyun ula d nutni yerna ad seun lweqt akken ad issinen Ṛebbi n ṣṣeḥ w’ad qedcen fell-as. Deg yiwet lmudda n walef iseggasen, lmeggtin a d-uɣalen ɣer tudert w’a sen-teţţunefk tegniţ akken ad rnun ɣer yemdanen unṣiḥen bac ad qedcen ɣef Yahwa. Zzman-agi ad yili d axlaf. D wa i d zzman iwumi yeqqar Wedlis Iqedsen Ass n Lḥisab. *
20. Acu i d ǧahennama, yerna anwa ara iṛuḥen ɣer din?
20 Amek yeeni? A d-kkren wid akk yemmuten? Xaṭi. Adlis Iqedsen yesselmad belli kra seg wid yemmuten atnan di “ǧahennama.” (Luqa 12:5) Ameslay-agi “ǧahennama” yekka-d seg yisem n yiwen ugudu yellan zik beṛṛa n Yarucalim. Sserɣayen dinna lǧifat akk-d lewsex. Lmegget ara ḍeggren ɣer din, d win i ḥesben Iyahudiyen ur yestahel ara ad iţwanṭel neɣ a d-yeḥyu. Ihi, ǧahennama teţmettil-ed akken ilaq nnger n lebda. Eisa a d-iger afus-is di lḥisab n lḥeggtin akk-d lmeggtin, meena d Yahwa i d Lqaḍi ameqran. (Lecɣal 10:42) D lmuḥal a d-yessker si lmut wid i geḥseb d imcumen, i gugin ad beddlen.
ḤEGGU I TEMEICT DEG IGENWAN
21, 22. a) Acu n ṣṣenf nniḍen n ḥeggu i gellan? b) Anwa i d amezwaru i d-yeḥyan akken ad ieic deg igenni d ṛṛuḥ?
21 Adlis Iqedsen iheddeṛ-ed daɣen ɣef ṣṣenf nniḍen n ḥeggu: ḥeggu s lǧeţţa n ṛṛuḥ i temeict deg igenni. Ibder-ed yiwen lemtel kan si ṣṣenf-agi, ḥeggu n Eisa Lmasiḥ.
22 Asmi nɣan Eisa, yella d amdan; acu kan, Yahwa ur ieemmed ara ad yeǧǧ Mmi-s ezizen deg uẓekka. (Ahellil 16:10; Lecɣal 13:34, 35) Isseḥya-t-id, meena ur d-yuɣal ara ɣer tudert d amdan. Amceggee Buṭrus issefhem-ed belli Lmasiḥ ‘yeţwanɣa di lǧeţţa, lameena yuɣal-ed ɣer tudert s ṛṛuḥ.’ (1 Buṭrus 3:18) Ayagi d lbeṛhan ameqran. Eisa ieawed yuɣal d ṛṛuḥ iǧehden. (Γer-ed 1 Ikurintiyen 15:3-6.) D neţţa yakk i d amezwaru i gesfaydin s ḥeggu-yagi ifazen, acu kan, mačči d neţţa i d aneggaru.—Yuḥenna 3:13.
23, 24. Anwa i gţekkan di ‘tqeḍeit tamecṭuḥt’ n Eisa, yerna acḥal yid-sen?
23 Imi i geẓra Eisa belli ad yuɣal s igenni, yenna-yasen i inelmaden-is unṣiḥen: “Ad ṛuḥeɣ a wen-heggiɣ amkan.” (Yuḥenna 14:2) Wid ara iṛuḥen s igenni isemma-yasen “taqeḍeit tamecṭuḥt.” (Luqa 12:32) Acḥal n imasiḥiyen unṣiḥen ara yilin di terbaet-agi tamecṭuḥt? Deg Uweḥḥi 14:1, yenna-d wemceggee Yuḥenna: “Ţmuquleɣ, dɣa walaɣ izimer nni [Eisa Lmasiḥ] ibedd ɣef wedrar n Ṣiyun, llan yid-es meyya uṛebea uṛebein alef nni yesean isem-is akw-d yisem n Baba-s uran ɣef yenyiren-nsen.”
24 Imasiḥiyen-agi, yellan di 144 000 yid-sen, ideg i ţekkan imceggeen unṣiḥen n Eisa, a d-ḥyun akken ad eicen deg igenni. Amceggee Bulus yura belli ḥeggu-yagi a d-yeḍru di lweqt n tisin n Lmasiḥ. (1 Ikurintiyen 15:23) Akken ara t-teẓreḍ deg yixef wis 9, aql-aɣ la neţeici di lweqt-agi. Daeneţţa, wid ara yemmten ass-a seg widak i d-yegran si 144 000 imasiḥiyen-nni, a d-ḥyun din din i temeict deg igenni. (1 Ikurintiyen 15:51-55) Lameena, azgen ameqran seg yemdanen sean asirem a d-ḥyun ɣer zdat bac ad eicen di Lǧennet ɣef lqaea.
25. Acu ara nwali deg yixef ara d-itebeen?
25 D ṣṣeḥ, Yahwa ad yeɣleb lmut, taedawt-nneɣ, yerna aţ-ţɣab i dayem. (Γer-ed Iceaya 25:8.) Meena testeqsayeḍ ahat iman-ik, teqqareḍ-as: ‘Acu ara xedmen wid ara d-yeḥyun deg igenni?’ Ad ţekkin deg yiwet n Tgelda ifazen. A d-neḥfeḍ akteṛ ɣef lḥukuma-yagi deg yixef ara d-itebeen.
^ § 9 Neţţaf tiḥkayin nniḍen deg 1 Igelliden 17:17-24; 2 Igelliden 4:32-37; 13:20, 21; Matta 28:5-7; Luqa 7:11-17; 8:40-56; Lecɣal 9:36-42 akk-d 20:7-12.
^ § 19 Bac aţ-ţissineḍ akteṛ ɣef Wass n Lḥisab akk-d ssebba iɣef ara ţţuḥasben medden, ẓer timerna yeţţusemman: “D acu i d Ass n Lḥisab?”
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn